钦定古今图书集成/明伦汇编/氏族典/第379卷 > 《凌迪知万姓统谱》 > 奉真
## 钦定古今图书集成/明伦汇编/氏族典/第379卷 > 《凌迪知万姓统谱》 > 奉真

按：奇姓通真，善医，熙宁中名闻于东都。天章阁待制
许元为江淮发运使，奏课于京师，时欲入对，而其子
疾亟，惙惙欲死。使真视之曰：“脾已绝，不可治，死在明
日。”元曰：“固然，今方有事，须陛对，能延数日否？”真曰：“此
可为也。诸脏已衰，惟肝脏独过，脾为肝胜，其气先绝，
绝则死。若急泻肝气令衰，则脾少缓，可延三日，过此
无术也。”乃投之药，至晚遂渐苏。元极喜，真笑曰：“此不
足喜，肝气渐舒耳，无能为也。”越三日果卒。